 Lama garanayo sababta dhabta ah ee ay Hanti dhawrku u qufusheen Xafiisyada shirkadaasi, mana jiro war rasmi ah oo ka soo baxay dhinacayad ay arintani Khusayso balse sida lanoo xaqiijiyay waxa ay shirkadani ka mid tahay shirkado yar yar oo Garoonka Cigaal ka dhex samaysan oo dad gaar ah Xukuumaddii hore ku naasnuujisay,islamarkaana muddo dhawr sanno ahba cashuurtii dawlada u soo xeroon lahayd oo maalaayiin doolar ah ay ku dhici jirtay jeebado ay leeyihiin dad gaar ah,Waxaana sida la sheegay shirkadani lagu magacaabo SRM ee hanti dhawrku baadhayaan si caadi ah dadka dhoofaya iyo dadka soo degaya ay ka qaadi jirtay Lacag adag oo dollar ah oo ku dhic jirtay jeebka dad aan wali la aqoonsan oo daaha dabadiisa ku jira balse awood badan ku lahaa Xukuumaddii hore. 